Diari Oficial de la Generalitat Valenciana


Sumari del DOGV 7363, del 18-09-2014 (2014/8474)

RESOLUCIÓ d'11 de setembre de 2014, de la consellera de Benestar Social, per la qual es concedixen i es publiquen les ajudes destinades al finançament de projectes i activitats de promoció i foment del voluntariat a la Comunitat Valenciana per a l'exercici 2014.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/8474


Data del document
:   11-09-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de setembre de 2014, de la consellera de Benestar Social, per la qual es concedixen i es publiquen les ajudes destinades al finançament de projectes i activitats de promoció i foment del voluntariat a la Comunitat Valenciana per a l'exercici 2014. [2014/8474]  
Vistes les sol·licituds d'ajuda presentades a l'empara de l'Orde 10/2014, de 8 de maig, de la Conselleria de Benestar Social, per la qual s'establixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana per a l'exercici 2014 (DOCV 7279, 22.05.2014).  
  
Vista la proposta de concessió i denegació de les ajudes que eleva la comissió avaluadora creada a este efecte, en compliment del que s'ha preceptuat en la base octava de l'annex i de l'orde de convocatòria mencionada.  
En virtut de les competències atribuïdes pel Reglament Orgànic i Funcional de la Conselleria de Justícia i Benestar Social, aprovat per Decret 193/2012, de 21 de desembre, del Consell (DOCV 6929, 24.12.2012) i d'acord amb el que preveu la base novena de l'annex i d'esta orde de convocatòria, resolc:  
  
Primer  
Aprovar la concessió de subvencions a les entitats que figuren en l'annex I.1 d'esta resolució per a la realització en l'exercici 2014 dels projectes i les activitats de promoció i foment del voluntariat a la Comunitat Valenciana i pels imports que en este annex s'indiquen.  
  
  
Segon  
Denegar les sol·licituds de subvenció de les entitats indicades en l'annex I.2 d'esta resolució, pels motius que s'indiquen.  
  
Tercer  
El règim de pagament de les ajudes, d'acord amb l'habilitació establida en l'apartat 1 de la base deu de l'orde de convocatòria, serà el disposat per l'article 34, de la Llei 6/2013, de 26 de desembre, de Pressupostos de la Generalitat per a 2014.  
En conseqüència, podrà lliurar-se de manera anticipada, una vegada concedides les ajudes, fins al 60 per cent de l'import. El 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
El termini per a la presentació de la documentació justificativa del lliurament del 60 per cent de l'import de la subvenció concedida finalitzarà el 29 d'octubre de 2014 i el del 40 per cent restant, el 7 de gener de 2015.  
  
Quart  
D'acord amb el que disposa l'apartat 2 de la base deu de l'orde de convocatòria, en concordança amb el que establix el paràgraf segon de l'apartat 3.A, apartat b de l'article 47 bis del Text Refós de la Llei d'Hisenda Pública de la Generalitat Valenciana, no s'exigirà a les entitats beneficiàries la constitució de garantia per bestretes de pagament, ja que cap dels programes subvencionats supera els imports que en la normativa esmentada n'exigirien la constitució.  
  
Quint  
La justificació de la subvenció concedida per part de les entitats beneficiàries s'ajustarà al que preveu la base onze de l'Orde 10/2014, de 8 de maig, de convocatòria de les ajudes esmentades.  
En el cas que no es presente la justificació en el termini indicat, l'entitat beneficiària perdrà el dret a la subvenció, en compliment del que disposa la base onze, apartat 4, de l'Orde 10/ 2014, de 8 de maig.  
  
  
  
Sext  
El pagament d'estes subvencions es realitzarà a càrrec de la dotació pressupostària de la línia de subvenció T6583000 de la secció, servici i programa 98.27.23.507.55.3 del Pressupost de la Generalitat per a l'exercici 2014.  
Contra esta resolució, que posa fi a la via administrativa, pot interposar-se un recurs potestatiu de reposició davant del mateix òrgan que l'ha dictat, en el termini d'un mes comptador des de l'endemà de la publicació en el Diari Oficial de la Comunitat Valenciana, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puguen interposar qualsevol altre que estimen pertinent.  
  
  
València, 11 de setembre de 2014.- La consellera de Benestar Social: Asunción Sánchez Zaplana.